SAJTÓKÖZLEMÉNY

**Uniós támogatásból Touch Info pontok létesültek az Aba Turisztikai Desztinációs Menedzsment Szervezet működési területén**

Az Aba Turisztikai Egyesület 34.021.256 Ft uniós támogatást nyert az Észak –Magyarországi Regionális Operatív Program Turisztikai Desztináció Menedzsment Szervezetek támogatása című pályázati kiírásán. Projekt azonosító: ÉMOP-2.3.1-2009-0006 A projekt keretében információs irodát valamint információs pontokat létesített. A három helyszínen touch info pontok kerültek kialakításra.

Az Aba Turisztikai Egyesület, mint az abaúji térség desztinációs menedzsment szervezete információs pontjain internet alapú touch info pontokat létesített. A touch info pontokon keresztül lehetőség nyílik a TDM szervezet, a helyi szolgáltatók, a települések honlapjainak felkeresésére. A későbbi fejlesztések révén lehetőség nyílik arra, hogy a vendégek ezeken a pontokon keresztül tudjanak szállást foglalni a térségben illetve informálódni lehet az aktuális térségbeli programokról, eseményekről.

A touch info pontok helyszínei:

- Telkibánya, Nagy út 2/a, Aba TDMSZ iroda

- Boldogkőváralja, Boldogkői vár

- Abaújszántó Tourinform Iroda